Ego, Robertus Dei gratia Cabilonensis episcopus, omnibus catholice matris ecclesie filiis, notum facio, quod Lambertus de Marcillei, anno Incarnationis dominice Mo Co nonagesimo VIIo, Cabiloni veniens in presentia nostra, guerpivit et concessit Deo et beate Marie de Firmitate, et monachis ibidem domo famulantibus undecim mansos, quos eisdem fratribus calumniabatur in territorio Sancte Helene, et de Chasul, cum omnibus eorumdem mansorum appendiciis, quaquaversum distendantur, sive in terris cultis vel incultis, seu pratis vel nemoris. X de hoc iam dictus Lanbertus bonam pacem, perque tuicionem per se et per amicos suos et affines contra omnes homines nobis audientibus memoratis fratribus promisit tenere, et ex inde in dilectione domus permanere. Unde nos etiam rogavit, quatinus hujus facti cartam fieri preciperemus, et sigilli nostri inpressione ad corroborandum testimonium eorum qui subtus scripti sunt muniremus. Quorum nomina sunt hec : Galterius de Loysia, et Odo de Savianges archidiaconi; Stephanus monacus; Robertus sacerdos, et Nicholaus clericus; Willelmus de Varennis, [---------].